To sã tikô tak tëch co sã ùbiégają ò dopłatë jak i tëch co mają zòbòwiązania z titla wespiarcô z PROWù. Pierszim krokã żebë nie dostac sztrôfë je złożenié òbswiôdczeniô – klarëje Żanéta Jenta z pòmòrsczégò partu ARiMR. W krézach: chònicczim, bëtowsczim, kòscérsczim i dwùch gminach kartësczégò krézu gbùrzë mùszą so terô ùradzëc ze zniszczeniama w gòspòdarkach, a dzél z nich téż plonë zebrac. Temù je przërëchtowóny wzór òbswiôdczeniô cobë do minimùm skrócëc procedurã. Agencjô apelëje do szkòdowónëch przez chaje żebë òbswiôdczenia składac jak nôrëchli. Rëgnãła téż z pierszim nabòrã wniosków ò danié pòmòcë na òdtwòrzenié zniszczonëch składników gòspòdarczi jaczi mdze do 4 séwnika warôł.